《示长文》
宋代·孙觌

于公种阴德，门大端可期。无钱囊更空，有子家自肥。

戢戢树九畹，濯濯秀一枝。坐客瞩青眼，馀子让白眉。

盐絮出妙语，春草先梦思。诗文未可量，家学岂其师。

五车傥足用，万里到不疑。非无昂父贤，且伴济叔痴。

芝兰莫当户，桃李自成蹊。它年一樽酒，名与少陵齐。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。